
Comisia pentru buget,

finanţe şi bănci

Bucureşti,       17.10.2002 

Nr. 511

AVIZ

asupra proiectului de Lege privind aprobarea Ordonanţei de urgenţă a Guvernului nr. 129/2002 pentru modificarea Legii nr. 26/1990 privind registrul comerţului şi a Ordonanţei de urgenţă a Guvernului nr. 76/2001 privind simplificarea unor facilităţi administrative pentru înregistrarea şi autorizarea funcţionării comercianţilor
Cu adresa nr. 526 din 14 octombrie 2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind aprobarea Ordonanţei de urgenţă a Guvernului nr. 129/2002 pentru modificarea Legii nr. 26/1990 privind registrul comerţului şi a Ordonanţei de urgenţă a Guvernului nr. 76/2001 privind simplificarea unor facilităţi administrative pentru înregistrarea şi autorizarea funcţionării comercianţilor.

In urma examinării, în şedinţa din data de 17.10.2002, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată.

